open-index/open-wikipedia-markdown huggingface dataset:
Filipinen banaketa administratiboa

**Filipinak**, Bangsamoro eskualde autonomoa izan ezik, estatu unitario gisa gobernaturik daude. 17 eskualdetan banaturik daude, eta eskualde horiek 81 probintzia, 146 hiri, 1.488 udalerri eta 42.036 barangaytan.

Lehendakariak eskualdeak sortzeko, ezezteko eta mugatzeko eskumena du, eta gehienetan tokiko gobernuarekin adostuz egindako aldaketak izaten dira. Eskualde autonomoek, ordea, erreferendumean onetsi behar dute lehendakariak erabakitakoa, baliozkoa izan dadin. Banaketa sistema ezberdinak erabiltzen dira beste eginkizun batzuetarako, hala nola, eskualde legislatiboak hauteskundeetarako eta eskualde judizialak.

## Eskualdeak 
thumb|350px|Filipinetako probintziak eta eskualdeak.

## Probintziak 
|

|}

## Erreferentziak 
## Kanpo estekak
Semenkara

**Semenkara Nebnun**, Egiptoko XIII. dinastiako faraoi bat izan zen, K.a. 1739 edo K.a. 1738 inguruan gobernatu zuena, Krauss eta Frankeren arabera.

Bere izena, Semenkara, Turineko Errege Kanoneko txatal batean idatzia dago, VI,11 erregistroan, 22 eguneko erregealdia izan zuela adieraziz.

Bere tronu izenak, Semenkara, "Raren ka sendotzen duena" esan nahi du. Ryholten arabera, urte bete eta 2 arteko erregealdia izan zuen.

Deltako bere bizilagunak ziren hiksoen mende zegoen dinastia ahul batetakoa, bere erregealdian zehar, Itsaso Gorrira espedizioak egin ziren, eta Siria eta Palestinarekin merkatal harremanak izan ziren.

## Bere garaiko testigutzak 
Faraoi honi buruz, bere garaiko objektu bakarra ezagutzen da: 1984an, Gebel Zeiten aurkitu zen faienzazko hilarri bat, non bere jaiotza izena den Nebnun aurki daitekeen, eta gobernari honek, Ekialdeko Mendietako galena meatzeetan lan egitea agindu zuela adierazten da. Hilarri honek, faraoia, alde batean Ptah jainkoaren aurrean, eta, bestean, Horusen aurrean erakusten du.
Mithril

**Mithrila**, Tolkienen legendarium ospetsuko fikziozko metal bat da, Eraztunen Jauna izeneko bere lan ospetsuan agertzen dena. Literatura fantastikozko beste lan batzuetarako argumentu gisa ere hartu da, Erreinu Ahaztuak kasu. Final Fantasy bideo-joko sagan eta Warcraft bideo-jokoan ere aipatzen da, baita Tolkienen lanari buruzko zine trilogian ere.

Sindarinez, bere izenak "dizdira grisa" esan nahi du.

## Deskribapena 
Esaten denez, metalik gogorrena da, eta zenbait propietate ditu. Itxuraz, zilarraren itxura du, baina ez da sekula belzten, ezta herdoiltzen ere, edo platinoarena, urrea baino askoz baliotsuagotzat jotzen delarik. Hala ere, zilarra edo platinoarekin alderatuz, askoz sendoagoa eta gogorragoa izango litzateke.

## Historia 
Oso ohikoa da mithrila nanoekin lotzea, nortzuk metalak lantzeko trebezia handiagatik ospetsu diren. Esaten denez, mithrilarekin, artisautza lan bikainak egin zituzten. Metal hau aurki zitekeen Erdialdeko Lurraldeko toki bakarra, Moriako meatzeetan zen, eta mithrila, nanoen ospearen arrazoia izan bazen ere, berauen akabua ere izan zen, sakonegi eta gutizia gehiegirekin zulatu baitzuten, Eguzkiaren Hirugarren Aroko 1980an (Arthedain eta Angmarren suntsipenarekin eta Gondorren gainbeherarekin bat), mendipean bizi zen Melkorren balrog bat esnatuz. Honek, nanoak Moriatik erbestera joatea eragin zuen, baita antzinako erresuma nano hau uztea ere.

Eraztunaren Jauna eleberrian, Bilbo Zorrozabalek, bere iloba Frodori, mithrilezko sare kota bat oparitzen dio, Moriako meatzeetan bizitza salbatzen diona. Bere balioa, zenbaezina zen, hainbeste, ezen Gandalfek, une batean, Eskualde osoa baino baliotsuagoa izan daitekeela dion. Biziki gogorra zen, eta, aldi berean, arina, eta ia mihise bat bezain malgua.

## Agerpena beste fikziozko istorio batzuetan 
Mithrila, elementu errepikakor bat da beste literatura lan eta fantasiazko saga batzuetan. Adibidez, Ziegak eta Herensugeak izeneko lanean agertzen da, baita beste rol-joko eta bideo-joko batzuetan ere. Azken hauen adibide batzuk Final Fantasy, Golden Sun, Runescape, The Elder Scroll IV: Oblivion, Warcraft, Lineage II, MapleStory, Fiesta Online, Chrono Cross, Arx Fatalis, Empire Strike, Harvest Moon, Helbreath, Cabal online eta Blue Dragon dira.

Full Metal Panic! animezko telesailean, mithril, nazioarteko erakunde antiterrorista baten izena da, telesaileko protagonista, erakunde honetako elitezko armadaren partaide delarik.

## Kanpo estekak
78 Diana

**78 Diana**, asteroide gerrikoan aurkitutako 78. asteroidearen izena da. Bere izena, erromatar mitologiako ehizaren jainkosagatik jasotzen du. 1863ko martxoak 15ean aurkitu zuen Karl Theodor Robert Luther astronomo alemaniarrak Düsseldorfetik. Bere konposaketa, karbono erakoa da, eta oso primitiboa.

1980ko irailak 4an izar bat ezkutatu zuen. Kalkuluen arabera, bere diametroa 116 kilometrokoa izan daiteke.

## Kanpo estekak
Horace Grant

**Horace Junior Grant**, (Augusta, Georgia, Estatu Batuak, 1965eko uztailaren 4a - ) saskibaloi jokalari ohia da. 17 denboralditan zehar NBAko hainbat talde ezberdinetan jokatu zuen, 2004. urtean erretiratu zen arte. NBAko liga 4 alditan irabazi zuen eta Harvey Granten anaia bikia da, hau ere NBAko jokalaria izan zen. Profesional izandako 17 urteetan, 11,2 puntu eta 8,2 erreboteko batez bestekoak egin zituen.

## Kirol ibilbidea 
### Unibertsitatea 
4 denboralditan zehar Clemsongo Unibertsitatean jokatu zuen Grantek. Urte hauetan 13,9 puntu eta 8 erreboteko batez bestekoak burutu zituen. Bere azken denboraldian, bere konferentziako urteko jokalaririk onena izendatu zuten, 21 puntu eta 9,6 puntuko mediak egin ostean.

### NBA 
#### Chicago Bulls 
Unibertsitatean erakutsitako dohaiek, NBA ligara salto egiteko aukera eman zion. Horrela, 1987an, Chicago Bulls taldea draft-eatu zuen. Lehen urtea, taldeko dinamikan sartzeko erabili zuen eta hortik aurrera Scottie Pippenekin batera hegaleko postuan finkatu zen. Honez gain, Michael Jordan, John Paxson eta Bill Cartwrihtekin batera NBAko historiako 10 talderik onenetakoen artean sartu zen, 1991 eta 1993 urte artean NBAko 3 eraztun irabazi ostean.

1993an Jordan erretiratu zenean, taldeko jokalaririk garrantzitsuenetako bat bilakatu zen Pippenekin batera, baina denboraldia amaitu zenean, Orlando Magic taldera joan zen. Chicagon burutu zuen azken denboraldi honetan NBAko *All-Star-a* jokatu zuen.

#### Orlando Magic 
Orlandon, taldeak behar zuen espernientzia puntua jarri zuen, Shaquille O'Neal edota Anfernee Hardaway bezalako jokalari gazteak zituen eta. Urte horretan, NBAko finalera iritsi zen taldea, baina lau partida jarraian galdu zituzten Houston Rocketsen aurka. Floridan, 5 urte egin zituen Horacek, 1999. urtean Seattle Supersonics taldera bidali zuten arte.

#### Los Angeles Lakers 
Seattleen urte bat egin ondoren, Los Angeles Lakers taldera joan zen. Operazio honetan, Glen Rice Lakersetik New Yorkera joango zen eta Patrick Ewing, New Yorketik Seattlera joango zen. Los Angelesen, beste eraztun bat irabazten lagundu zion taldeari 2001. urtean.

#### Azken urteak 
2001eko denboraldia amaitzean, Horacek Orlandora itzultzea erabaki zuen. Baina 5 partida bakarrik jokatu zituen bertan. Orduan, Magiceko entrenatzailea zen Doc Riversekin arazoak izan zituen eta. 2003-2004 denboraldian, iada 38 urterekin, Los Angelesera itzuli zen Lakersekin jokatzeko berriz ere. Bertan, bere profesional mailako azken partida jokatu zuen.

## Taldeak 
* Chicago Bulls (1987-1994)
* Orlando Magic (1994-1999)
* Seattle Supersonics (1999-2000)
* Los Angeles Lakers (2000-2001)
* Orlando Magic (2001-2003)
* Los Angeles Lakers (2003-2004)

## Kanpo estekak 
*  Horace Granten estadistikak
Amata

**Amata**, erromatar mitologian, Italiako Lazio eskualdeko erregina ezkontidea zen, Latinorekin ezkondu baitzen. Ezkontza honetatik, Lavinia jaio zen, baita espero baino lehenago hil zen seme bat ere.

Latinok, gizonezko oinordekorik ez zuenez, bere erresuma, bere alabarekin ezkontzen zenari emango ziola promes egin zuen. Babes gehien zuen ezkongaia, Turno zen, italiar leinurik antzinakoenetako eta boteretsuenetako bat zen rutuliarren oinordekoa zelako eta Amata erreginak suhi bezala nahi zuelako. Baina Lavinia ez zen Turnorekin ezkondu, orakulu batek, atzerritar batekin ezkonduko zela iragarri baitzion.

Honela, Eneas iritsi zenean, troiarra, eta, beraz, atzerritarra zena, Latinok, egoki ikusi zuen Eneas Laviniarekin ezkontzea, baina ez hala Amatak. Honegatik, erregina, Juno eta Alektok eman zioten haserrearekin, Latino eta Eneasen arteko aliantza eragozten saiatu zen. Turnok troiarren aurka garaitzea ezinezkoa zela ikustean, eta Lavinia eta Eneasen arteko ezkontza eragozterik ez zuela jakinda, urkatu egin zen, bere alabaren izuzko begiradapean.

## Kanpo estekak
Angels & Demons (filma)

***Ángels & Demons*** (euskaraz ***Aingeruak eta Deabruak***) Estatu Batuak eta Hego Euskal Herrian maiatzaren 15ean estreinatutako filma da, Ipar Euskal Herrian berriz maiatzaren 13an estreinatu zen. 2000. urtean Dan Brownek idatzitako Angels & Demons liburuaren kontakizunean oinarrituta dago. Filma honen zuzendaria den Ron Howardek lehendik idazle berdinaren izenburu berdineko liburuan oinarritutako *The Da Vinci Code* ("Da Vinci kodea") filma ere zuzendua zuen. Liburuaren zaleek irrikaz itxaroten ari ziren honi zagokion bertsio zinematografikoa, hau azkenik 2009ko maiatzean estreinatu zelarik.

## Argudioa 
Robert Langdon ikerlariak Illuminatiak izeneko aintzineko sekretuzko anaitasunaren izatearen froga aurkitzen du: historiako sekretuzko erakunde garrantzitsuena, hauek era berean bere izatea arriskuan jartzen duen mehatxu bati aurre egin beharrean daude: Eliza Katolikoa. Langdon Illuminatiak elizaren aurka antimateria lehergailu baten leherketa saikera baten bitartez azpilanetan dabiltzela ohartzen da, hortaz Erromara joan eta han Vittoria Vetra izeneko emakumezko italiar zientzialari eder eta misteriotsuarekin elkarlanean hasiko da.

Biak egun bakar bateko atsedenik gabeko bidaia batean barneratuko dira, itxitako kripta, katakunba arriskutsu eta katedrale bakartietan zehar, azkenean munduan den ganga sekretuenaren bihotzeraino ailegatu arte. Langdon eta Vetrak 400 urteko antzinakotasunak dituzten lorratzak jarraituko dituzte, hauek biziraupenaren itxaropen bakarra Vatikanoa bera dela agertzen dutelarik.

## Antzezleak 
* Tom Hanks, Robert Langdon irakaslearen paperean.
* Ayelet Zurer, Vittoria Vetra zientzialaria.
* Ewan McGregor, Patrick McKenna kamarlengoa, liburuan Carlo Ventresca.
* Pierfrancesco Favino, Ernesto Olivetti inspektorea.
* Stellan Skarsgård, Goardia Suitzarraren buru den Ritcher.
* Nikolaj Lie Kaas, Illuminatientzat lanean dabilela uste duen hiltzailea.
* Armin Mueller-Stahl, Strauss Kardinala, liburuan Mortati Kardinala.

## Ikus, gainera 
* *The Da Vinci Code* ("Da Vinci kodea", 2006)

## Erreferentziak 
## Kanpo estekak 
* "Angel & Demons" filmaren Webgune Ofiziala. Ingeleraz
* https://web.archive.org/web/20090323220627/http://akas.imdb.com/title/tt0808151/ filmaren fitxa IMDb-en
Maccabi Tel Aviv Basketball Club

**Maccabi Tel Aviv B.C.** (), egun **Maccabi Playtika**, Israelgo saskibaloi talde bat da, 1932an Tel Aviven sortua. Izatez Asian dagoen arren, Euroligan jokatzen du, eta liga horretako inoizko talderik onenetakoa da.

1906an sortutako Maccabi Tel Aviv Sports Clubeko saskibaloi atala da; nazioartean ezagunena den atala, hain zuzen ere.

## Kirol lorpenak 
* Kontinente arteko Kopa:
** Txapelduna (1): 1980
** Finalista (1): 2014
* Euroliga:
** Txapelduna (6): 1977, 1981, 2001, 2004, 2005, 2014
** Finalista (9): 1908, 1982, 1987, 1988, 1989, 2000, 2006, 2008, 2011
** Final Four (13): 1988, 1989, 1990, 1991, 2000, 2001, 2002, 2004, 2005, 2006, 2008, 2011, 2014
* Israelgo Ligak (53): 1954, 1955, 1957, 1958, 1959, 1962, 1963, 1964, 1967, 1968, 1970, 1971, 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986, 1987, 1988, 1989, 1990, 1991 1992, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2009, 2011, 2012, 2014, 2017, 2018
* Israelgo Kopak (44): 1956, 1958, 1959, 1961, 1963, 1964, 1965, 1966, 1970, 1971, 1972, 1973, 1975, 1977, 1978, 1979, 1980, 1981, 1982, 1983, 1985, 1986, 1987, 1989, 1990, 1991, 1994, 1998, 1999, 2000, 2001, 2002, 2003, 2004, 2005, 2006, 2010, 2011, 2012, 2013, 2014, 2015, 2016, 2017

## Jokalari ospetsuak 
Tom Chambers, Anthony Parker, Beno Udrih, Šarūnas Jasikevičius, Marcus Brown, Nikola Vujcic eta Carlos Arroyo, besteak beste.

## 2014/2015 denboraldiko taldea 
## Kanpo estekak 
*  Maccabiren webgunea
Villeneuve-d'Ascq

thumb|Saint-Sébastien d'Annappes eliza.
'''Villeneuve-d'Ascq'* Frantzia iparraldean dagoen Nord departamenduko udalerria da. Lille eta Roubaix artean dago kokatua, Parisera, Gantera, Anberesera eta Bruselara joateko autobide nagusien bidegurutzean. Bere izenaren esanahia *Ascq-eko hiri berria'' da, eta jatorria nederlanderaz "errauts" esateko dagoen hitzean du.

## Kanpo estekak 
*  Udalaren webgune ofiziala
Split Kobory/Metralleta

***Split Kobory/Metralleta***, Metralleta talde Zarauztarraren eta Kobory talde Oreretarraren arteko elkarbanaturiko diska da. Diska hau, LP formatuan kaleratu zuten 2008 urte amaieran.

Metralleta taldearen abestiak, Erdoiztako eskola zaharrean grabatu ziren 2007ko Otsailaren 9 eta 11ren bitartean grabatu ziren Iñigo Etxaberen laguntzaz. Abesti guztiak, Metralletarenak dira *Smell Of Shit* izan ezik, Rouse talde Kataluniarrarena da eta.

Koboryk berriz, 2008 urte bukaeran grabatu zuen bere entsegu lokalean. Abesti guztiak taldearenak dira, *Fuck On The Beach* izan ezik. Abesti hau, Fuck On The Beach talde Japoniarrarena da eta.

## Abestien zerrenda 
***Metralleta***

# Jaten duguna gara
# Ireki begiak
# Bidegurutzeak
# La vida no es una tombola
# Solamente jugar
# Haz una banda
# Matamachos
# Buenos corazones, malos corazones
# PNV maite haugu
# Smell of Shit (Rouse)

***Kobory***

# Hay que
# Cuando las aves...
# ...Destaparon la verdad
# Naturaleza viva, humanidad muerta
# No hacen nada
# Futuro incierto
# Fuck on the Beach (Fuck On The Beach)
# Consentidos
# Sobrevivir
# Orereta es gris
# Quien barre?

## Kanpo estekak
Split Metralleta/Diskoiraa

***Split Metralleta/Diskoira***, Metralleta eta Diskoiraa talde Zarauztarren artean elkarbanaturiko single-a da. EP hau, 2009. urtean kaleratu zuten.

Metralletaren abestiak, Kobory taldearekin batera kaleraturiko Split Kobory/Metralleta diska berbereko abestietako sesio berdineko kantuak dira, 2007ko Otsailaren 9, 10 eta 11ean, Erdoiztako eskola zaharrean grabatuak.

Diskoirakoek berriz, 2009 urte hasieran, Donostiako Amara auzoko entsegu lokal batzuetan grabatu zuten, Iñigo Etxaberen laguntzaz. Abesti guztiak taldearenak dira, *No te debo nada* abestia izan ezik, Los Crudos talde Estatu Batuarrarena da eta.

## Abestien Zerrenda 
***Metralleta***

# Sistemak
# Mass Media
# ¿Cuanto vale tu voto?
# Maita nazazu
# Maldito jodido bastardo (Urdaci)
# Tabernari lapurra

***Diskoiraa***

# Alternatiba?
# ¿Merece la pena?
# Noche de Conciertos
# Utzi pakean bizikletak
# No te debo nada (Los Crudos)

## Kanpo estekak
San Bizente eliza (Donostia)

**San Bizente Martiria**, **San Bizente** izenaz ere ezaguna, Donostiako Parte Zaharrean dagoen eliza gotikoa eta parrokia da. Erlijio kultuaz aparte, Musika Hamabostaldiak bertan dauka egoitza nagusietarikoa.

1984ko abuztuaren 4an, Eusko Jaurlaritzak *monumentu* izendatu zuen, Sailkatutako Kultura Ondasuna.

2023az geroztik, bertako apaiz arduraduna Pablo Ormazabal Albistur presbiteroa da.

## Eraikuntza 
1489 inguruan izandako sute baten ondoren, San Bizente eliza berreraikitzeko lanak hasi ziren. 1507an ebatzi eta esleitu zen diseinu berria eta 1574 inguruan amaitu ziren lanak.
Diseinu asmoak ez ziren sekula guztiz amaitu, iparraldeko horma ez zen guztiz errematatu, eta agerian dauden hainbat koska ikus daitezke hor. Koska horietatik omen datorkie eliza horretan bataiatuei eta Parte Zaharreko zati horretan bizi direnei *koxkero* goitizena.

## Ondasun nabarmenak 
Erretaula nagusia erromanista da, lauki eta kaletartez nahasitako oina duelarik, 1583 eta 1592 bitartean egina, Anbrosio Bengoetxea eskultore gipuzkoarraren lana da, zeinaren estiloa San Bizente erretaularekin hasten da sendotzen (hala ere, Joanes Iriarte erretaula-egileak ere lagundu zuen lan honetan Bengoetxea).

Era berean Bengoetxearen egozten zaizkio tailla batzuk, sarrerako medailoi batzuk kasu (San Bernardo eta Magoen gurtza irudikatuz), eta Kristo bat kapera batean.

Felipe Arizmendiren 18. mendeko eskultura nabarmenak ere badiru elizak, bereziki "Animen medailoia" deritzona eta *Ecce homo* bat.

Organoa 1868an ezari zen, Cavaillé-Coll etxekoa da. Beirateak XX. mende hasierakoak dira, Maumejean lantegikoak (Biarritz).

## Iruditegia 

Fitxategi:Saint-Sébastien - San Bizente eliza - Retable.jpg|Erretaula nagusia.
Fitxategi:San Bizente eliza kanpotik.jpg|Elizaren ikuspegia kanpotik.
Fitxategi:San Bizente elizaren barrualdea1.jpg|Barrualdeko panoramika
Fitxategi:San Bizente elizako Ama Birginaren irudia.jpg|San Bizente elizako Ama Birjinaren irudia
Fitxategi:San Bizente elizako Kristoren irudia.jpg|Barruko *Ecce Homo* irudia
Fitxategi:Donostia-SanBizente.jpg|Arratsaldeko ikuspegia

## Erreferentziak 
## Kanpo estekak 
* webgunea
* Erretaula: Kultura Ondasun izendapena EHAAn
Angels & Demons

***Angels & Demons***, , Dan Brown estatubatuaren misteriozko thriller eleberri bat da. 2000ko maiatzan Pocket Books argitaletxean argitaratua izan zen.

Robert Langdon protagonista duen Dan Brownen lehen eleberria izan zen, ondoren *The Da Vinci Code* (2004) eleberriak jarraitu zion.

## Argumentua 
Robert Langdon estatubatuar idazlea eta sinbologian aditua Suitzako CERN fisika ikerkuntza zentrora joateko deitu berri dute, bertan bularrean zeinu bat suaz markatu eta erail duten fisikari baten gorpuaren hilketa ikertu dezan. Han, Langdonek antzinako elkarte sekretu baten berragerpenaren berri jakingo du: Iluminatiak, itzalpetik bete etsai gorrotatuarenaren aurkako mendekua burutzeko agertu fena, Eliza Katolikoa.

Iluminatiek Vatikano Hiriaren bihotzean ezkutatu duten CERN ikerkuntza zentrotik ohostutako antimateria lehergailua eztandarazteko mehatxua ezagutzera ematean Langdonen kezkarik okerrenak egi bilakatuko dira. Hori galerazteko gero eta denbora gutxiago gelditzen ari dela, Langdonek Erromara bidaiatu eta bere betekizunean Vittoria Vetra italiar zientzialaria eder eta misteriotsuaren laguntza izango du. Biak Vatikanoko txoko ezagunetan barna denboraren aurkako eta hiria salbatzeko ikerketa bati ekingo diote.

## Filma 
Eleberriak *Angels & Demons* (2009) filma izan zuen.
Ameriketako Estatu Batuetako Alderdi Demokrata

**Alderdi Demokrata** () Estatu Batuetako bi alderdi nagusietako bat da. Gehiengoa dauka Estatu Batuetako Ordezkarien Etxean, baina ez Estatu Batuetako Senatuan.

Estatu Batuetako politikako ezker-eskuin sailkapenean, gaurko egunez Alderdi Demokrata Alderdi Errepublikanoaren ezkerraldean kokatu ohi da, gai ekonomikoen nahiz gizarte gaien aldetik.

## Historia 
Alderdi Demokratak XIX. mende hasierako jeffersondar printzipioetan ditu bere sustraiak. 1828ko hauteskundeetan, Alderdi Errepublikanoa bi hautagai desberdinen artean banatu zen, gobernu motari buruzko ikuspegiak gogor bereizita: alde batetik, Henry Clay; bestetik, Andrew Jackson. Borroka latz horretan, bigarrenak irabazi zuen, egungo Alderdi Demokrataren aitzindari bat. 1834tik aurrera, Jacksonen jarraitzaileak "demokrata" hasi zitzaizkion deitzen beren alderdiari.
 
1874tik aurrera beren ikurra astoa da (*a jackass*, 'astapotroa', komiki satirikoetan aurkariek Jacksoni deitu zioten bezala). Alderdi Errepublikanoaren ikurra, aldiz, elefantea da. Alderdiaren kolore bereizgarri gisa urdina erabili ohi da (errepublikanoena, aldiz, gorria).

## Kanpo estekak 
* Alderdi Demokrataren webgunea
Nefrona

**Nefrona** giltzurrunaren oinarrizko unitate anatomiko eta funtzionala da, odola garbitzeaz arduratzen dena. Bere funtzioa odola iragaztea da, beharrezkoa dena birxurgatu eta behar ez dena gernuaren bidez kanporatuz. Giltzurrunaren azalean kokatzen da.

Giltzurrun batek milioi bat nefrona inguru ditu. Giltzurrunaren funtzioa mantentzeko ez dago nefrona guztien beharrik, horregatik batzuk ez dira funtzionalak. Hala ere, nefrona funtzional batek kalteren bat jasaten badu, eraberritzen ez denez, ordura arte funtzionala izan ez den bat jartzen da lanean. Bestalde, gizakia giltzurrun bakar batekin bizitzeko gai dela esan behar da.

Nefrona bi ataletan banatzen da:
* **Giltzurrun-korpuskulua**. Glomeruluak eta berau inguratzen duen Bowmanen kapsulak osatzen dute. Glomerulua kapilarren multzo bat da. Glomerulu eta Bowmanen kapsularen artean hutsune bat dago. Hutsune horretara glomerulutik likidoa pasatzen da, ondoren Bowmanen kapsulara iragaziz.
* **Giltzurrunetako hodixka**. Bowmanen kapsulatik giltzurrun hodixka ateratzen da. Hodixka honek hiru zati nagusi ditu:
** Hurbileko hodixka bihurgunetsua. Glomerulutik hurbilen dagoen atala.
** Henleren lakioa. Goranzko eta beheranzko hodia ditu.
** Urruneko hodixka bihurgunetsua. Hodixka biltzaileekin elkartzen da.

Nefrona guztiaren hodixka biltzaileak hodi biltzaile bakar bat eratuz elkartzen dira. Hodi honek giltzurrun-pelbisean husten du daukan likidoa.

Nefronaren hodiaren paretak epitelio zelulez osaturiko geruza bakar batez osatuak daude, nahiz eta zelulen eta zelula arteko lotuneen egiturak ez diren berdinak eta zeregin desberdinak bete ditzaketen nefronan zehar. Esan behar da, bestalde, hodi biltzaileak ez direla nefronarenak berez, enbrioi jatorri desberdinekoak baitira.

Nefronaren egitura zein den ikusirik, aise ulertzen da giltzurrunaren azalaren eta muinaren arteko aldea. Azalak bikor itxura du hark hartzen dituelako bere baitan nefronen glomerulu guztiak eta hurbileko eta urruneko hodixken atal bihurgunetsu guztiak. Muina Henleren lakioez eta hodi biltzaileez osatua da, eta ibilbide zuzen samarra egiten dute osagai horiek.

## Nefrona motak 
Bi eratako nefronak daude, kortikalak eta muinaren albokoak. Glomeruluak giltzurrun azalean duen kokagunea eta Henleren lakioaren sakontasuna dira bi nefrona moten arteko desberdintasunak. Nefrona kortikalek kanpoaldeko azalean dituzte beren glomeruluak, eta lakioak oso laburrak dira. Muinaren albokoetan, aldiz, azalaren barnealdean daude glomeruluak eta lakioak oso sakonera iristen dira, ia piramideetaraino.

## Ikus, gainera 
* Giltzurruna
* Gernu-aparatua
* Gernu-aparatuaren fisiologia

## Erreferentziak 
## Kanpo estekak
Stavanger

**Stavanger** (norvegieraz:  ahoskatua) Norvegiako hego-mendebaldeko itsasertzeko hiri bat da, Rogaland konderriko hiriburua. Stavanger udalerriak 121.325 biztanle baditu ere, haren metropoli-areak 285.895 biztanle ditu. Horrenbestez, Stavanger hiriak eta inguruneak Norvegiako hirugarren hirigune jendetsuena osatzen dute.

Petrolioaren inguruko industriak hiri horretan duen garrantziarengatik, Norvegiako petrolio-hiriburua deitu ohi zaio.

Norvegiako katedralik zaharrena, *Stavanger domkirke*, hiriko erdigunean dago.

Stavangerrek zenbait laku eder dauzka, bertako biztanleek aisialdi-gunetzat darabiltzatenak. Horietako bat, Breiavatnet, hiribarnean dago, eta kanpoaldean beste bi daude: Mosvatnet eta Stokkavatnet.

## Klima 

## Hiri eta herri senidetuak 
Stavangerrek honako hiri senidetuak ditu:
*  Aberdeen, Eskozia
*  Baku, Azerbaijan
*  Antsirabe, Madagaskar
*  Esbjerg, Danimarka
*  Eskilstuna, Suedia
*  Estelí, Nikaragua
*  Neskaupstaður, Islandia
*  Galveston, AEB
*  Harlow, Ingalaterra
*  Tolosa Okzitaniakoa, Frantzia
*  Houston, AEB
*  Jyväskylä, Finlandia
*  Naplusa, Palestina
*  Netanya, Israel
*  Massawa, Eritrea
*  Chesterfield, Ingalaterra

## Erreferentziak 
## Kanpo estekak 
* Udaleko webgunea
Garikoitz Mendizabal

**Garikoitz Mendizabal Etxeberria** (Zestoa, Gipuzkoa, 1973ko azaroaren 16a) musikaria, txistularia, palista eta politikaria da. EAJ alderdiko zinegotzia da Zestoan eta Legebiltzarkidea.

Gasteizko eta  Bilboko Udal Txistularien Bandak zuzendu ditu, eta Euskal Herriko Txistularien Elkarteko presidentea izan da 2003tik 2007 bitarte. Azpeitiko Izarraitz txistulari taldeko zuzendaria ere bada.

Euskalerriaren Adiskideen Elkartea kidea ere bada.

## Txistularia 
[ezkerrera|thumb|312x312px|Txistua ([Isidro Ansorena|Isidro Ansorena,1965)]]
Haurra zenetik Garikoitz Mendizabalen bizitza beti joan da txistuari lotuta. 

Kontserbatorioan formazioa amaitu zuenean, teknikoki txistulari bikaina zen, baina bere estilo pertsonala lortzeko Ara Malikian, edo Carlos Nuñez bezalako musikarien soinua, emisioa, garapena, edo amaiera aztertu zituen, eta batetik eta bestetik zerbait hartuz estilo pertsonal bat lortu zuen. Pirritx eta Porrotx, Ipuintxoa - Gorriti aztia, Maite zaitut!, Behera, behera! eta Urteko hilabeteak.

Txistua jotzen trebetasun maila gorena lortu duenez prestigio handiko talde eta orkestrekin aritu izan da bakarlari moduan, hala nola hamar orkestra hauekin: Euskadiko Orkestra Sinfonikoa (EOS), Bilboko Orkestra Sinfonikoa (BOS), Nafarroako Orkestra Sinfonikoa, Madrilgo Komunitateko Orkestra Sinfonikoa, Bratislava Symphony Orchestra, Bartzelonako Gran Teatre del Liceuko Orkestra, San Petersburg State Symphony Orchestra, Hego Korean Chun Cheon Philarmonic Orchestra eta Gyonbook Philarmonic Orchestra eta Libanoko Orkestra Filarmonikoa.

Aitor Furundarena eta Gorka Hermosarekin musika-lankidetzan dabil.
* Gutizia (2021). Euskadiko Orkestrarekin. Mendizabal eta Euskadiko Orkestra ez ezik, lankidetzan ibili ziren Naroa Intxausti sopranoa, Francisco Escudero Kontserbatorioko Haur Abesbatza, Jaume Santonja orkestra-zuzendaria, eta Iñaki Telleria eta Marc Blanes ere, produkzioan eta soinuan.
* Sustraien matxinada [Roots Rebelion]. (2023) Gorka Hermosarekin - Elkar

## Erreferentziak 
## Ikus, gainera 
*Jose Inazio Elias
*Isidro Ansorena
*Jose Ignazio Ansorena
*Maurizio Elizalde
*Txelu Etxebarria Goiri 
*Boni Fernandez
*Elena Pérez

## Kanpo estekak 
* Garikoitz Mendizabalen webgune ofiziala
* Garikoitz Mendizabalen kanala Youtube-n
Kloazina

**Kloazina** (Estolda edo purifikatzailea antzinako latinez), erromatar mitologian, Cloaca Maxima deritzon Estolda Nagusi sistema presiditzen zuen jainkosa zen. Esaten denez, Cloaca Maxima, Tarkino Priskok hasi eta Tarkino Superbok amaitu zuen.

## Gurtza 
Tito Taziok, Romulorekin batera errege izan zena, estatua bat eraiki zuen jainkosa honen omenez. Bere gurtzak, jatorria, etruriar mitologian zuen. Estoldetako jainkosa izateaz gain, ezkontzan sexu harremanen babeslea ere bazen. Geroago, Venusen aurpegi txiki bezala gurtua izan zen Venus Kloazinaren kapera txikian, Erromatar Foroan, Emilia Basilikaren aurrean eraikia, zuzenean Cloaca Maximaren gainean.

Erromatar txanpon batzuk, Kloazinaren edo honen kaperaren irudiak irarria zituzten.

Kloazina, errimatutako otoitzez ere gurtzen zen.

## Kanpo estekak
Ameriketako Estatu Batuetako Alderdi Errepublikanoa

**Alderdi Errepublikanoa** () Estatu Batuetako bi alderdi politiko nagusietako bat da, Alderdi Demokratarekin batera (XIX. mendearen erdialdetik herrialde horretan agintean egondako bi alderdi bakarrak). Gaur egun, Donald Trumpren gobernuaren buru alderdi nagusia da.

Alderdi Errepublikanoa *Grand Old Party* (Alderdi Zahar Handia) ezizenaz edo *GOP* siglez ere da ezaguna. 1854an sortu zen eta, 1874tik aurrera, elefantea da alderdiaren ikurra, (astoa, aldiz, demokratena). Gorriz adierazten dira agintean Alderdi Errepublikanoa duten estatuak, eta alderdiaren kolorea ere bada (urdina, aldiz, demokratena).

Alderdi Errepublikanoaren printzipio nagusia gobernu handia da (*big government*), demokraten gobernu txikiari aurkajarria, alegia, gobernu federal indartsuari ematen zion lehentasuna nazio sendoa izateko, eta gutxiago estatuei. Abraham Lincoln eta John C. Fremont izan zituen lehenengo buruzagiak, eta bozketetan Estatu Batuetako Iparrekialdean (Ingalaterra Berrian eta inguruan) nabarmendu ziren berehala, "free soil, free labor, free men" goiburu hartuta.

## Kanpo estekak 
*  Ameriketako Estatu Batuetako Alderdi Errepublikanoaren webgunea
Alex Salmond

**Alexander Elliot Anderson "Alex" Salmond** (Linlithgow, Mendebaldeko Lothian, Eskozia, 1954ko abenduaren 31 – Ohrid, Ipar Mazedonia, 2024ko urriaren 12a) Eskoziako lehen ministroa izan zen.

## Biografia 
1954an jaio zen Eskoziako Linlithgow hirian. Ama kontserbadorea zuen eta aita, berriz, laborista. St. Andrews unibertsitatean ikasi zuen, eta Ekonomia eta Historian lizentziaduna izan zen. Royal Bank of Scotland banketxean hainbat urtez lanean aritu ondoren, 1979an lortu zuen lehen diputatu eserlekua Londresen.

Garai hartan, *Scottish National Party* (Eskoziako Alderdi Nazionala) zatituta zegoenean, haren ordezkari izan zen Salmond. 2004ko irailaren 3az geroztik, alderdi haren buruzagia izan zen bigarren aldiz. Lehenik, 1990etik 2000ra kargu bera bete zuen. Gainera, Banff and Buchan hautes-barrutitik Erresuma Batuko parlamentuaren kidea izan zen eta Eskoziar Parlamentuko kidea, Gordon hautes-barrutitik.

2005ean, Edinburgora itzuli zen, eta zatitutako alderdiaren zati baten buruzagitza bere gain hartu zuen. 2007an Eskoziako Alderdi Nazionala Eskoziar Parlamenturako Hauteskundeak irabazi zituen, 47 eserleku lortuz, Eskoziako Alderdi Laboristak baino bat gehiago lortuta. maiatzaren 16an, Eskoziako lehen ministro kargua hartu zuen.

Hala ere, gutxiengoan gobernatu behar izan zuen, eta ezin izan zuen agindutako independentzia erreferenduma deitu. Salmonden aginteak, baina, eskoziar asko konbentzitu egin zituen, sendagaiak eta unibertsitate ikasketak doakoak izatea erabaki ondoren bereziki. Hurrengo hauteskundeetan (2011n), haren alderdiak gehiengo osoa lortu zuen eta independentziaren inguruko erreferenduma egin zedin eskatu zuen, Eskoziaren independentzia aldarrikatu zuen agurrean. Eskoziaren independentziaren aldeko erreferenduma bultzatu izanaz gustura zen jarraitzaileen aurrean. Azaroaren 18an, Alex Salmondek azken hitzaldia egin zuen Eskoziar Parlamentuan, lehen ministro moduan.

## Erreferentziak
Gernu

thumb|170px|Gernu lagin bat.
**Gernua**, **pixa** edo **txiza** likido urtsu garden eta horixka da, usain identifikagarria duena, giltzurrunek jariatu eta gernu-aparatuaren bidez kanporatzen dena.

Giltzurrunetan ekoiztu ondoren, gernua ureterren bidez gernu puxikaraino heltzen da eta bertan metatzen da uretraren bidez kanporatua izan baino lehen.

## Funtzioak 
Gernuaren funtzioek homeostasian eragina dute:
* Metabolismo zelularrean ekoiztutako substantzia toxikoen kanporatzea, hala nola, urea.
* Farmako eta droga bezalako substantzia toxikoen kanporatzea.
* Kontrol elektrolitikoa, potasio eta sodioaren iraizketa erregulatuz batez ere.
* Erregulazio hidrikoa, presio arteriala kontrolatzeko.
* Azido-base orekaren kontrola.

## Ekoizpena 
Giltzurrunak arduratzen dira gernuaren ekoizpen eta iraizketaz. Odol arteriala giltzurrun arteriaren bidez heltzen da bertara eta 180 litro inguru odol iraizten dira giltzurrunetan 1,5 litro gernu sortuz egunean.

Gernuaren eraketan hiru prozesu gertatzen dira: iragazketa glomerularra, hodixketako birxurgapena eta hodixketako jariaketa.

Funtsean, giltzurrunetan odola purifikatzen da, eta hondakin guztiak giltzurrunetan geratzen dira, gero gernuaren bidez kanporatuak izateko

## Gernuaren konposizioa 
Giza-gernua likido gardena edo horixka da. Bere ph=6, eta egunero 1,5 litro kanporatu ohi dira. Konposizioari dagokionez, %95a ura da, %3a urea eta azido urikoa, eta %2 gatz mineralak. Pertsona osasuntsu baten gernuak ez du glukosarik (diabetiko batena bai).

Gernuaren analisi kimikoak eta mikrobiologikoak (urokultiboa) hainbat patologia antzematen laguntzen du.

## Gernuaren asaldurak 
* glukosuria: gernuan glukosa agertzen denean. Ohikoa da diabetes mellitusen kasuetan
* hematuria: gernuan odola agertzen denean. Infekzioa, glomerulonefritis edo neoplasia baten ondorioz ager daiteke
* bakteriuria: gernuan bakterioak daudenean (urokultibo baten bidez antzematuak)
* piuria: gernuan zornea dagoenean
* proteinuria: gernuan proteinak daudenean, infekzio, glomerulonefritis edo diabetesen ondorioz agertzen direnak

## Ikus, gainera 
* Gernu-aparatua
* Gernu-egitea
* Urea eta azido urikoa
* Gernu-analisia

## Kanpo estekak
Lerma (argipena)

**Lerma** hurrengo toponimo ezberdinak izan daiteke:

##  
* Rosario de Lerma, Salta.
* Valle de Lerma, Salta.

##  
* Lerma, Burgosko probintzia.

##  
* Lerma, Alessandriako probintzia.

##  
* Lermako itsasargia, Patia.

##  
* Lerma de Villada, Mexiko.
* Lerma (Mexiko), Mexiko.
* Lerma ibaia.
The Razor's Edge (1946ko filma)

'''''The Razor's Edge'''* (*Labanaren ahoa*, euskaraz) William Somerset Maugham idazlearen 1944ko izen bereko eleberriaren zinemarako aurreneko bertsioa da. 1946ko ekoizpen honek Tyrone Power, Gene Tierney, John Payne, Anne Baxter, Clifton Webb eta Herbert Marshall aktoreak, besteak beste, bildu zituen. Edmund Goulding izan zen zuzendaria.

1945ean 20th Century Fox konpainiak Maughamen eleberriaren eskubideak 50.000 dolarren truke eskuratu zituen, eta komertzializazioak sortuko zituen irabazi gordinen % 20. Kontratoa zorrotza zen oso: filmazio lanak 1946ko otsailaren 2rako hasiak ez baziren idazleak 50.000 dolar jasoko zituen kalte-ordaintzat. Zuzendari lanetarako Darryl F. Zanuck ekoizleak George Cukor zuen buruan, baina euren artean ez konpontzeak aukera zapuztu zuen. Bestetik, *Isabel Bradley'' pertsonaiarena egiteko Maughamek berak aitortu zuen Gene Tierney andrazkoa izan zuela gogoan eleberria idazteko unean; kontu honetan ere Zanuckek bestela pentsatzen zuen eta Maureen O'Hara zuen begiz jota; itxura baten O'Harak atzera egin zuen, idazlearen nahia zein zen jakindakoan. Azkenik, Anne Baxterrek osatutako *Sophie MacDonald* gorpuzteko hautagai izan ziren Betty Grable eta Judy Garland.

## Argumentua
Pelikulak gazte amerikar baten (Larry Darrell, Tyrone Power) barne-bilaketaren berri ematen du. I. Mundu Gerran izandako bizipen traumatikoak direla eta, Larry bizitzaren zentzuaz galdezka hasi da, bilaketa espiritual bat abiatuz, bere lagunen mundu eta bizimodu errazari bizkarra ematera eramango duena.

Larry-ren hautaketa horrek bere neska-lagunaren (Isabel Bradley, Gene Tierney) asmoekin talka egiten du, bikote harremana hautsiz. Isabelek, baina, Larryrekin maiteminduta jarraituko du.

## Sariak 
Baxterrek Emakumezko bigarren aktore onenaren Oscar Saria jaso zuen eta Webb gizonezko bigarren aktore onenaren sarirako izendatua izan zen. Filmak ondoko izendapenak ere izan zituen: zuzendaritza artistiko onenarena eta film onenarena.

## Aktoreak 
* John Payne ... Gray Maturin
* Frank Latimore ... Bob MacDonald
* Elsa Lanchester ... Miss Keith
* Fritz Kortner ... Kosti

## Kanpo estekak 
*  Filma **IMDB** atarian
Geometria aljebraiko

**Geometria aljebraikoa** matematikaren adar bat da, eta bere izenak adierazten duen bezala, aljebra abstraktua eta bereziki aljebra trukakorra, geometriarekin konbinatzen du. Nolabait esateko, **ekuazio aljebraikoen** sistemen emaitzen multzoak aztertzen ditu. Aldagai bat baino gehiago dagoenean, gertakaria ulertzeko garrantzitsuak diren kontsiderazio geometrikoak agertzen dira. ekuazioen ebazpen soiletik harantzago joan nahi dugunean hasten dela hemen aztertu nahi dugun gaia esan dezakegu, eta ebazpen guztiak "ulertzearen" arazoa, ebazpenen bat aurkitzearena bezain garrantzitsu bilakatzen da. Horrek matematika munduaren "urik sakonenetara" eramango gaitu, kontzeptualki zein teknikoki.

## Kanpo estekak 
* Kevin R. Coombes: *Algebraic Geometry: A Total Hypertext Online System*
* *Algebraic geometry* entry on PlanetMath
* *Algebraic Equations and Systems of Algebraic Equations* at EqWorld: The World of Mathematical Equations
Basque Korsarioak

**Basque Korsarioak** (frantsesezko *Basque* eta euskarazko *Kortsarioak* hitzekin sortutako izena) errugbiko Liga Suberriberikoan Euskal Herria ordezkatzeko frankizia eta errugbi taldea izan zen. Egoitza nagusia Donostian zuen, eta etxeko norgehiagokak Anoetako Errugbi Zelaian jokatzen zituen. Liga horrek, ordea, 2009ko denboraldia baizik ez du izan; 2010ean bertan behera geratu zen, eta ez da geroztik berriz jokatu.

Taldea 2009an sortu zen, hainbat mailatako Euskal Herriko errugbiko taldeen batasunetik jaioa: 2008-2009ko Espainiako Ohorezko Mailan jokatzen zuten Bera Bera Rugby Taldea, Getxo Artea Rugby Taldea eta Ordizia Rugby Elkartea; 2008-2009ko Ohorezko B Mailako Hernani Rugby Elkartea eta Gernika Rugby Taldea; Espainiar Lehen Mailako (espainiar hirugarren errugbi maila) Zarauzko Kirol Elkartea eta Eibar Rugby Taldea. Halaber, Frantziako errugbiko Top 14ko Aviron Bayonnais talde boteretsuko jokalariek ere Basque Korsarioetan esku hartzen zuten; bai eta Fédérale 2 ligako (Frantziako laugarren maila) Stade Hendayais taldeko jokalariek ere.

## Izena eta irudia 
Frankiziaren izena, *Kortsarioak*, Euskal Herriko historian oinarritzen da. Mendez mende euskal ontzigile eta itsasgizonek koroa sartua zen hurbileko kostaldeetako itsas gudetako etsaien aurka erasoaldiak ekitearen alde eta beren kortsario edo piratakeria ekintzak burutzeko garaiko erregeen baimena bereganatzen baitzuten. XVI eta XVIII. mendeetan zehar kortsario baimen hauek euskal ekonomiari sekulako aberastasuna gehitu zioten, hau dela eta, errugbi frankizia honen arduradunek izendapen hau taldearentzat egoki aurkitu zuten. Frantsesezko *Basque* herritar izenak "euskal herritar" esan nahi du, hala izendatzen baitira Pirinioetako bi aldeetako Euskal Herriko biztanleak.

Frankiziaren irudia honela osatuta dago: *K* zuri bat duen bandera gorri bat; gainean, hondo zuri-beltzean dagoen kortsario bat; eta horien azpian, frankiziaren izena, gorri-beltzean.

## 2009ko taldekideak 
2009ko denboraldirako taldekideak:
350px|thumb|Basque Korsarioak taldeko jokalariak

### Talde teknikoa 
* **Entrenatzailea:** 20px Jean Philippe Bidart
* **Bigarren entrenatzailea:** 20px Patrick Polidori

## Erreferentziak 
## Kanpo estekak
Four Friends

**Four Friends** Bilbon (Bizkaia) sortutako Rock eta Blues taldea da.

## Ibilbidea 
Hasieran, batez ere, musika instrumentala egiten zuten. Oso denbora gutxi pasa orduko, Bizkaiko taberna eta musika aretoetako zikuituan murgilduta zeuden. 2003 urtean lehen diska (*Bilbop*) kaleratu zuten Gaztelupeko Hotsak diskaetxearen eskutik. Hiru urte beranduago, bigarren diska iritsi zen (*Dzanga*, Gaztelupeko Hotsak, 2006). Bertan, taldearen ohiko soinuak zabaldu egin ziren, funkya edota Bossa Nova bezalako erritmoak gehituz.

Honen ostean, beraien abestiei ahotsak sartzen hasi ziren. Honela, *Haruntzago* (Gaztelupeko Hotsak, 2009) azken lana kaleratu zuten. 2010an taldeak ere bideari amaiera eman zion.

2014an berriz itzuli ziren *Now or never* diskarekin eta 2017rako *Now or Never vol.2* atera dute.

## Taldekideak 
* Iñaki Iraeta - Gitarra
* Eneko Albizu - Gitarra
* Eider Saratsaga - Ahotsa
* Fernando Iraeta - Bajua
* Jorge Gomez - Bateria

## Diskografia 
* *Bilbop* (Gaztelupeko Hotsak, 2003)
* *Dzanga*(Gaztelupeko Hotsak, 2006)
* *Haruntzago* (Gaztelupeko Hotsak, 2009)
* *Now or never* (Brixton Records, 2014)
* *Now or never Vol.2* (Brixton Records, 2017)

## Erreferentziak 
## Kanpo Loturak 
*  Four Friends taldearen Webgune ofiziala
*  Gaztelupeko Hotsak zigiluaren webgunea

## Kanpo estekak
Goldin Finance 117

**Goldin Finance 117** dorrea (txinera sinplifikatuz: 中国117大厦, Txinako Herri Errepublikako Tianjin hiriko erabilera anitzeko etxe orratz proposamen bat da. Guztira 117 solairu izango ditu eta 600 metroko altuera. Hasieran eraikitze lanak 2008an hasi eta 2012rako amaiturik egotea aurrikusten bazen ere, 2008an hasitako krisialdi ekonomikoak lanak geldiarazi eta 2011ra arte geldirik egon ziren. Eraikuntza enpresak dorrearen eraikuntza 2015erako amaitzea espero du.

Dorrearen izenak, eraikuntzak izango duen solairu kopurua adierazten du.

## Enpresak 
* Arkitektoa: P & T Group eta ECADI
* Egitura ingeniaritza: Arup
* Sustatzailea: Goldin Properties Holdings Limited
* Eraikitzailea: Third Bureau of CSCEC

## Eraikuntza argazkitan 

Fitxategi:高银117大厦建设工地2011年10月15日.png|Dorrea eraikitze prozesuan 2011ko urrian.
|2013ko urria.

## Ikus, gainera 
* Tianjin
* Txinako eraikinik garaienen zerrenda

## Erreferentziak 
## Kanpo estekak 
*  Skyscraperpage.com webgunea.
* Eraikinaren ordenagailu bidezko irudia.
International Commerce Center (Chongqing)

**International Commerce Center** edo **Jialin Fanying** dorreak, Txinako Herri Errepublikako Chongqing hiriko erabilera anitzeko etxe orratz multzoa da. Guztira lau etxe orratz eraikiko dira, eta altuenak 105 solairu eta 468 metro izango ditu, hiriko altuena. Eraikitze lanak 2012an hasi ziren eta 2016rako amaiturik egotea aurrikusten da.

Egitasmoa Shui On Land eraikuntza enpresak sustatua da.

## Ikus, gainera 
* Chongqing
* Etxe orratz
* International Commerce Center

## Erreferentziak 
## Kanpo estekak 
* Egitasmoaren bideoa.
*  Emporis.com webgunea.
Luzio Emilio Lepido Paulo

**Luzio Emilio Lepido Paulo** () Erromatar Errepublikaren azken garaian bizi izan zen senatari eta kontsul erromatar bat izan zen.

Augusto eta Marko Antoniorekin triunbiratua osatu zuen Marko Emilio Lepidoren anaia eta Marko Emilio Lepido eta Apuleiaren semea zen, baita Luzio Apuleio Saturnino tribuno ospetsuaren biloba ere.

Zizeronen alde egin zuen Katilinaren konspirazioan, mundu guztiak, hizlari ospetsua, traizio hau, are ospe gehiago lortzeko asmatzen ari zela pentsatzen zuenean. Kuestore bezala aritu zen K.a. 59an, edil bezala K.a. 55ean, pretore bezala K.a. 53an eta kontsul bezala K.a. 50ean.

Bere kontsulaldian, Julio Zesarrek erosi egin zuen, bere leialtasuna lortze aldera. Paulok, Zesarrek emandako diru honen zati bat, Emilia Basilika berreraikitzeko erabili zuen.

Gainera, bigarren triunbiratuaren aurka agertu zen, bere anaia Marko Emilio Lepidok bere erailketa agintzea eraginez, hala ere, soldaduek, exekuzio egunean ihes egiten utzi zioten. Ihes egin ondoren, Bruto eta Kasio senatari errebeldeekin bat egin zuen. Hauek behin Filiposeko guduan garaitu ondoren, Paulok barkamena lortu zuen, eta bere bizitzaren gainontzeko zatia, Mileton erretiratua eman zuen.

Bere emaztea nor zen ezagutzen ez den arren, ezkontza honetatik, bi seme jaio zirela ezagutzen da: Luzio Emilio Lepido Paulo, K.a. 34an kontsula izan zena eta Augusto enperadorearen biloba zen Klaudia Martzela Minorren senarra. Bere beste semea, hau ere Luzio Emilio Lepido Paulo izenekoa, zentsore izan zen, eta Ponpeioren oinordeko bat zen Kornelia Eszipionekin ezkondu zen.
Mastermind

thumb|Itzalpean, **Mastermind** jokoan asmatu beharreko kode sekretoa. Jokalariak gehienez 7 saialditan asmatu behar du kodea. Lehenengo saialdian kolore bat asmatu du bere lekuan (berdea) eta horregatik kode sekretoa idatzi duen beste jokalariak ale beltz bat margotu du. Kokapen okerrean dagoen beste kolore bat ere asmatu du (gorria) eta horregatik jokalariak ale zuri bat margotu du.

**Mastermind**, euskaraz *Buru-maisu*, bi jokalarirentzako buru-jokoa da.

Zenbait margo eta paper bat aski dira jokatzeko. Jokalarietako batek 4 (edo beste kopuru bat) biribil margotzen du paper zati batean zenbait koloretan, berak nahi duen bezala, koloreak errepika daitezkeela, zerrendan eta era ordenatuan, eta beste jokalariari erakutsi gabe. Beste jokalariaren helburua margo zerrenda ordenatua edo *kode sekretoa* ebatzi edo asmatzea da, aurrez finkaturiko saialdi kopuru bat pasa baino lehen. Horretarako, asmatu behar duen jokalariak kode sekretoa asmatzen saiatzen da beste paper batean kode bat jarriz eta kode sekretoa duen jokalariak zenbat kolore asmatu duen, bere lekuan behar bezala kokaturik (irudian, ale beltzez) eta beste leku batean (irudian, ale zuriz), adierazten dio. Bi kopuru horiek zein diren jakinik eta logika erabiliz, beste jokalariak, saialdi kopurua gainditu baino lehen, asmatu behar du kode sekretoa zein den.

Egun, **Mastermind** jokoa merkatal marka bat da. Merkatal bertsioan, ohizko bertsioa ere badena, 6 kolore ezberdin daude aukeran eta kodea kolore laukote ordenatu bat da. 10 edo 12 saialditan ebatzi behar da kodea.

## Ebazpena 
Aukerako 6 koloreko bertsioan, 4 koloreko kode baterako, 64=1296 aukera ezberdin daude kodea osatzeko, aukerako kode bakoitza errepikatuzko aldakuntza bat izanik.

## Kanpo estekak
Blarneyko gaztelua

**Blarneyko Gaztelua** (irlanderaz *Caisleán na Blarnan* eta ingelesez *Blarney Castle*) Blarney udalerrian dagoen erdi aroko gotorleku bat da, Irlandako hego-mendebaldeko Cork Konderrian dagoeen izen ebrdineko Blarney udalerrian. Martin ibaiaren bazter-bazterrean.

Gaztelua XIII. mendearen hasieran eraiki zen, 1446an suntsitua, eta Munstergo erregea zen Dermot McCarthyk berreraikia. Zati batean suntsitua dago, omenezko dorrea eta zenbait gela besterik gelditzen direlarik. Goikaldean *Etorriaren harria* edo *Blarney harria* kokatzen da. Bisitariek hutsean exekituta daudelarik harri ospetsu honen behealdea musukatu behar dute eta honela hitz-jarioaren edo ele-edertasunaren dohaia jasoko dute.

Gaztelu honen inguruan lorategi ederrak daude, hauetan ''Druid's Circle* ("Druiden Zirkulua"), *Witch's Cave* ("Sorginaren Leizea") eta *Wishing Steps* ("Desioen Harmailak") gune interesgarriak topa daitezkelarik. Hemendik hurbil *Blarney House'' deritzon etxea dago, 1874an berritutako eskoziar erako etxalekua eta XV. mendetik aurrera Colthurst familiaren egoitza dena.

## Iruditegia 

Irudi:Blarney Castle grounds.jpg| Airetik ikusitako gaztelua eta lorategien ikuspegia
Irudi:Blarney_stone.png|Blarneyko harria edo Blarney Stone ospetsua musukatuz
Irudi:Blarney House.JPG|Blarney Etxea edo Blarney House
Irudi:WishingSteps.jpg|Gazteluko lorategiko Wishing Steps edo Desioen Harmailak direlakoak
Irudi:FairyGlade.jpg|The Fairy Glade edo Maitagarriaren Agerrunea
Irudi:SacrificeAltar.jpg|Sakrifizioen Aldarea
Irudi:RockClose.jpg|The Rock Close deritzon harria

## Ikus gainera 
* Blarney harria

## Kanpo estekak 
* Blarneyko Gazteluaren Webgune Ofiziala
* Blarneyko Gazteluaren hiztoria
Milà Etxea

**Milà Etxea**, (katalaneraz *Casa Milà*) ***La Pedrera*** izenaz ere ezaguna, (*pedrera* hitzak, katalanez, *harrobi* esan nahi du) Antoni Gaudí arkitekto katalanaren lana da, 1906 eta 1910 urteen bitartean modernismo katalan estiloan eraikia. Passeig de Gràcia kaleko 92. zenbakian dago, Bartzelonako Eixample auzoan. Etxe hau Pere Milà i Camps eta Roser Segimon i Artells senar-emazteen enkarguz eraiki zen. Gaudí arkitektoak Domènec Sugrañes eta Josep Canaleta kideen laguntza jaso zuen, bai eta Josep Bayó i Font eraikitzailearena ere, azken hau Gaudírekin bat Batlló Etxean lan egina zen.

## Bisitariarentzako informazioa 
Milà Etxea jendeari irekita dago. Bisitariarentzat ikusgai dago ganbara, non *Espai Gaudí* izeneko erakustaretoa atondu baitute, Gaudíren obrari buruzko informazioa eskaintzen duena. Halaber, eraikinaren teilatua ikus daiteke, non nabarmentzeko modukoak diren tximinia bitxiak eta apaingarri bihurgunetsuak. Horrez gain, eraikineko etxebizitza bat ere ikus dezake bisitariak, Gaudíren garaiko dekorazioaz hornituta.

Euskarazko audio-gida bat ere eskuragarri dago bisitari euskaldunentzat.

## Iruditegia 

Irudi:Casa mila ag1.jpg|Ikuspegi orokorra.
Irudi:Catalunya-Barcelona-CasaMila-PatiInterior.jpg|Barnealdeko patioa.
Irudi:Roof of Casa Mila, Barcelona.jpg|Teilatua eta tximiniak.
Irudi:CasaMila-portaPrincipal.jpg|Ate nagusia.

## Erreferentziak 
## Kanpo estekak 
* Milà Etxea
* Gaudí diseinatzailea
* Gaudí Elkartea
* Bisita birtuala